Момичетата помагат с представянето на празненствата след капитулацията на Франция на 22 юни 1940 г. По-големите момичета доброволстват като помощнички на медицински сестри в болниците или помагат на железопътни гари, където ранени войници или бежанци се нуждаят от помощ. След 1943 г., когато съюзническите нападения над немските градове зачестяват, много момичета от BDM се включват в паравоенни организации и минават на военна служба, като играят ролята на ПВО помощнички, сигнализират със спомагателни устройства, боравят с прожекторите и т.н. За разлика от Хитлерюгенд, момичетата от BDM почти не участват в истинските сражения и не боравят с оръжия.